kardosdrur/scandi-wiki huggingface dataset:
Philippe af Belgien

Philippe, Belgiernes Konge (; ; født 15. april 1960) er konge af Belgien siden 21. juli 2013.

Han er ældste søn af Belgiens tidligere konge Albert 2., som han efterfulgte ved dennes abdikation i 2013. Kong Philippe er gift med Dronning Mathilde, med hvem han fire børn, hvoraf den ældste datter Prinsesse Elisabeth er tronarving.

Biografi 
Philippe blev født den 15. april 1960 på Belvedere-slottet i Laeken i Bruxelles som ældste søn af prins Albert og prinsesse Paola, fyrste og fyrstinde af Liège. Hans far er en yngre søn af kong Leopold 3. af Belgien og lillebror til Belgiens daværende konge Baudouin. Hans mor er datter af den italienske adelsmand Fulco Ruffo di Calabria, en hædret italiensk pilot under Første Verdenskrig. Han blev døbt en måned senere i kirken Saint Jacques-sur-Coudenberg i Bruxelles den 17. maj, og blev opkaldt efter sin oldefar Prins Philippe, Greve af Flandern. Hans faddere var hans farfar, Kong Leopold 3. og hans mormor, Donna Luisa, Fyrstinde Ruffo di Calabria.

Igennem flere år, da Philippes onkel, kong Baudouin af Belgien, levede, var der spekulationer om, at Philippe ville arve tronen forud for sin far. Baudouin var nemlig barnløs, så han og hustruen Dronning Fabiola var meget tæt knyttet til Philippe.

Titel, prædikater og æresbevisninger

Titler og prædikater 
 15. april 1960 — 9. august 1993: Hans Kongelige Højhed Prins Philippe af Belgien
 9. august 1993 – 21. juli 2013: Hans Kongelige Højhed Philippe, Hertug af Brabant, Prins af Belgien
 21. juli 2013 — nu: Hans Majestæt Philippe, Belgiernes Konge

Æresbevisninger

Udenlandske dekorationer 
 : Ridder af Elefantordenen (R.E.)  (2002)
 : Storkors af Sankt Olavs Orden (No.St.O.1)  (2003)

Ægteskab og børn 

Philippe blev gift med Mathilde d'Udekem d'Acoz i Bruxelles den 4. december 1999. Parret har fire børn:
 Elisabeth af Belgien (født 25. oktober 2001)
 Gabriel af Belgien (født 20. august 2003)
 Emmanuel af Belgien (født 4. oktober 2005)
 Eléonore af Belgien (født 16. april 2008)

Siden 1991 har der i Belgien været lige adgang for piger og drenge til at arve tronen. Philippe's ældste datter, Elisabeth er dermed nr. 1 i tronfølgen og vil til sin tid blive landets første regerende dronning.

Referencer

Eksterne links 

 Kong Philippe på Det Belgiske Kongehus' officielle hjemmeside 

Huset Sachsen-Coburg-Gotha
Konger af Belgien
Katolske monarker
Storkors af Sankt Olavs Orden
Paola af Belgien

Dronning Paola af Belgien (født 11. september 1937) er gennem sit ægteskab med tidligere Kong Albert 2. af Belgien, tidligere dronning i Belgien. Hun er datter af Fulco Ruffo di Calabria (1884-1946), en hædret italiensk pilot, der kæmpede under 1. verdenskrig samt dennes hustru, Luisa Gazelli dei Conti di Rossana (1896-1989). Begge forældre stammer fra den italienske adel. Hendes fødselsnavn er Donna Paola Margherita Maria Antonia Consiglia dei Principi Ruffo di Calabria.

Børn
Paola blev gift den 2. juli 1959 i Bruxelles med Albert, daværende prins af Liège. Parret har tre børn:
 Philippe af Belgien (født 15. april 1960), gift 1999 med Mathilde d'Udekem d'Acoz og har fire børn.
 Astrid af Belgien (født 5. juni 1962), gift 1984 med Lorenz af Østrig-Este og har fem børn.
 Laurent af Belgien (født 19. oktober 1963), gift 2003 med Claire Coombs og har tre børn.

Ægteskabet

I de første år af ægteskabet lå det ikke i kortene at Paola skulle blive dronning i Belgien. Imidlertid var ægteskabet mellem den daværende konge, Baudouin af Belgien, og dronning Fabiola af Belgien barnløst. Disse knyttede et stærkt bånd til Paola's ældste søn, Philippe og mange troede at han med tiden ville blive konge frem for sin far, Albert. Da Baudouin døde pludseligt i 1993 overtog Albert dog tronen og gjorde dermed sin hustru til dronning.

Titler, prædikater og æresbevisninger

Titler og prædikater fra fødsel til død 
 11. september 1937 – 2. juli 1959: Donna Paola Ruffo di Calabria
 2. juli 1959 – 9. august 1993: Hendes Kongelige Højhed Fyrstinden af Liège
 9. august 1993 – 21. juli 2013: Hendes Majestæt Belgiernes Dronning
 21. juli 2013 – nu: Hendes Majestæt Dronning Paola af Belgien

Dekorationer

Udenlandske dekorationer
 : Ridder af Elefantordenen (R.E.)  (1995)
 : Storkors af Sankt Olavs Orden (No.St.O.1)  (1997)
 : Ridder af Serafimerordenen (S.Sph.)  (1994)

Referencer

Eksterne links

Dronninger af Belgien
Storkors af Sankt Olavs Orden
Riddere af Serafimerordenen
Erling Evensen

Erling Evensen (født 19. april 1914 i Ringsaker, død 31. juli 1998 samme sted) var en norsk langrendsløber, som konkurrerede i 1940'erne.

Han deltog i vinter-OL 1948 i St. Moritz, hvor han blev nummer femten på 18 km-distancen, hvorpå han gik førsteturen på det norske hold i  stafet. Han havde problemer med sine ski på turen og lå blot som nummer fire, da han skiftede. Hans holdkammerater (Olav Økern, Reidar Nyborg og Olav Hagen) klarede sig lidt bedre, så Norge endte som nummer tre i tiden 2.44.33 timer, mens svenskerne var bedst med 2.32.08 og finnerne fik sølv med 2.41.06.

Referencer

Eksterne henvisninger 
 

Langrendsløbere fra Norge
Langrendsløbere ved vinter-OL 1948
Medaljevindere ved vinter-OL 1948
Deltagere for Norge ved vinter-OL 1948
Olympiske bronzemedaljevindere fra Norge
Emil Kvanlid

Emil Kvanlid (4. juli 1911 i Målselv – 1. juni 1998 i Drammen) var en norsk kombineret-løber. I 1932 flyttede han til Drammen, hvor han deltog for Drammens Ballklubb. 

Han vandt flere gange Damenes pokal som den bedste hopper i kombineret-løbet i Holmenkollen. Det store gennembrud kom i 1938, da vandt han kombineret-løbet både i Holmenkollen og under norgesmesterskapet. Han gentog bedriften i 1940. Dette år skulle han have modtaget Holmenkollmedaljen, men på grund af krigen blev dette glemt. 

Først 53 år senere, i 1993, fik Kvanlid Holmenkollmedaljen. I 1996 blev han tildelt Troms skikrets' hædersbevisning.

Eksterne henvisninger 
 http://drammenshistorie.com/kjente/idrettsutovere/kvanlid.shtml 

Skiløbere fra Norge
Personer fra Målselv
Modtagere af Holmenkollmedaljen
Hilmar Myhra

Hilmar Arnold Myhra (5. juni 1915 - 13. april 2013) var en norsk skihopper, som konkurrerede før 2. verdenskrig.

Myhra vandt den åbne konkurrence i skihop ved Vikersundbakken i Februar 1936, og holdt bakkerekorden på 85 meter i et par år. Den blev slået af Arnholdt Kongsgård i 1946.

Han vandt en bronzemedalje i det individuelle bakkehop under 1938 Nordic World Ski Championships i Lahti, og kom på en 6.-plads under den samme disciplin i VM 1939 i Zakopane. Myhra vandt også en skihop-konkurrence ved Holmenkollen ski festival i 1940, hvor han var den sidste vinder før invaded by Germany under 2. verdenskrig. Han blev også norsk mester det år.

Han blev født i Kongsberg, Myhra repræsenterede Kongsberg IF. Han spillede også fodbold, during the summer, og en hovedskade i en fodboldkamp i august 1945 afsluttede hans sportskarriere.

Kilder

Eksterne henvisninger 
 

Skihoppere fra Norge
Fodboldspillere fra Norge
Norgesmesterskabet i ski 1946

Norgesmesterskabet i ski 1946 bleb arrangert i Drammen, Mjøndalen og Alvdal i 1946.

Mænd

18 km

30 km

50 km

Stafet

Kombineret

Skihop 
 

Sport i 1946
1946
Buskerud fylke
Hedmark
Drammen
Nedre Eiker
Alvdal
Shinyanga (region)

Shinyanga er en af Tanzanias 26 administrative regioner. Regionhovedstaden er Shinyanga. Den grænser til regionerne Mwanza, Mara og Kagera i nord, Tabora i syd, Kigoma i vest, Singida i sydøst 
og Arusha og Manyara i øst.

Regionen havde 3.692.940 indbyggere i 2009 og et areal på 50.781 km².  Et  stykke af nationalparken Serengeti ligger i den nordøstlige del af Shinyanga. 

Regionen er inddelt i otte distrikter: Bariadi, Bukombe, Kahama, Kishapu, Maswa, Meatu, Shingyanga Mjini og Shinyanga Vijijini.

De mest udbredte etniske grupper i regionen er sukuma, nyamwezi og sumbwa.

Eksterne kilder og henvisninger

Tanzanias regioner
The Promise (Bruce Springsteen-album)

The Promise er et opsamlingsalbum af Bruce Springsteen, udgivet den 16. november 2010 af Columbia Records. Det er et dobbelt-album med ikke tidligere udgivne sange fra Darkness on the Edge of Town. Albummet blev også udgivet på et box-sæt The Promise: The Darkness on the Edge of Town Story.

Dobbelt-albummet kom ind på de engelske hitlister, som nummer 7. Det havde været i produktion i mange år, og var oprindeligt planlagt til at blive udgivet i 2008, i forbindelse med 30-års jubilæum af Darkness on the Edge of Town. The Promise debuterede som nummer #16 på Billboard 200 liste, mens The Promise: The Darkness on the Edge of Town Story debuterede som nummer #27.

The Promise blev modtaget med blandede anmeldere. Albummet er det sidste hvor Clarence Clemons fra E Street Band medvirker på, da han døde den 18. juni 2011, som følge af et slagtilfælde.

Modtagelse

Kommerciel præstation 
The Promise debuterede som nummer #16 på den amerikanske Billboard 200 liste, hvilket er hans laveste nummer på hitlisten, siden The Wild, the Innocent & the E Street Shuffle fra 1973. Selvom det ikke solgte så godt på de amerikanske hitlister, klarede det sig markant bedre på de europæiske lister (med salg af over 187.000 eksemplarer i den første uge), mens det lå nummer 1 i Tyskland, Spanien og Norge. Det lå desuden nummer 4 i Nederlandene, Danmark og Irland, samt nummer 5 i Østrig, nummer 7 i Storbritannien og nummer 9 i Schweiz.

Trackliste

CD 1 
 . "Racing in the Street" ('78)
 . "Gotta Get That Feeling"
 . "Outside Looking In"
 . "Someday (We'll Be Together)"
 . "One Way Street"
 . "Because the Night"
 . "Wrong Side of the Street"
 . "The Brokenhearted"
 . "Rendezvous"

CD 2 
 . "Save My Love"
 . "Ain't Good Enough for You"
 . "Fire"
 . "Spanish Eyes"
 . "It's a Shame"
 . "Come On (Let's Go Tonight)"
 . "Talk to Me"
 . "The Little Things (My Baby Does"
 . "Breakaway"
 . "The Promise"
 . "City of Night""The Way" (skjult sang)

Forestillinger 
Den 16. november 2010 spillede Springsteen "Becuase the Night" og "Save My Love" på det amerikanske talkshow, Late Night with Jimmy Fallon (sammen med en coverversion af Willow Smith's "Whip My Hair" med Fallon forklædt som Neil Young).

Referencer

Eksterne henvisninger 
 

Album fra 2010
Bruce Springsteen-album
Viktoria Luise af Preussen

Viktoria Luise af Preussen (13. september 1892 – 11. december 1980) var 7. barn og eneste datter af Tysklands sidste kejser, Wilhelm 2. og dennes første hustru Augusta Viktoria af Slesvig-Holsten. Hun var parrets sidst overlevende barn. Hun er oldebarn af Victoria af Storbritannien og bedstemor til både Sofia af Spanien og Konstantin 2. af Grækenland.

Ægteskab og børn 
Ernst August af Braunschweig, barnebarn af Christian 9. igennem dennes datter Thyra af Danmark, var ved hoffet i Berlin og faldt hurtigt for Viktoria Luise. Det var en god dynastisk forbindelse, da den kunne skrinlægge striden mellem arvinger til Kongeriget Hannover og den tyske kejserfamilie, efter at Hannover var indlemmet i Preussen i 1866. 

Parret blev gift den 24. maj 1913 i Berlin, og det var en af de sidste store royale begivenheder før udbruddet af 1. verdenskrig året efter. Ved brylluppet deltog både brudens far, Wilhelm 2. af Tyskland, farens fætter Georg 5. af Storbritannien og Nikolaj 2. af Rusland. De lå året efter i krig med hinanden. Brudens mor, Kejserinde Augusta Viktoria, var bedrøvet over adskillelsen fra sit yngste barn og eneste datter  og græd det meste af aftenen.

Parret fik fem børn:
 Ernst August 4. af Hannover (18. marts 1914-9. december 1987) – gift 1951 med Ortrud af Slesvig-Holsten (1925-1980) og fik 6 børn. Gift anden gang 1981 med Monika af Solms-Laubach (født 1929)
 Georg Wilhelm af Hannover (25. marts 1915-8. januar 2006) – gift 1946 med Sophie af Grækenland (1914-2001) fik tre børn
 Frederike af Hannover (18. april 1917-6. februar 1981) – gift 1938 med Paul af Grækenland (1901-1964) fik tre børn
 Christian Oscar af Hannover (1. september 1919-10. december 1981) – gift 1963 med Mireille Dutry (født 1946) fik to børn; skilt 1976
 Welf Heinrich af Hannover (11. marts 1923-12. juli 1997) – gift 1960 med Alexandra af Ysenburg und Büdingen (1937-2015); ingen børn

Eksterne henvisninger 

Kongelige fra Preussen
Huset Hohenzollern
Tyskere i 1900-tallet
Personer fra Potsdam
Hertuginder fra Tyskland
Kolderup-Rosenvinge

Slægten Kolderup-Rosenvinge føres tilbage til proprietær Peter Andreas Kolderup til Holten gård i Hevne, hvis søn, personel kapellan til Bodø Jesper Andreas Kolderup (1727-1767) ægtede Susanne Kaasbøll Rosenvinge (1738-1771), med hvem han havde sønnen, etatsråd, postdirektør Peder Andreas Rosenvinge Kolderup (1761-1824), der 1811 optoges i adelstanden med navnet Kolderup-Rosenvinge. Hans søn, retshistorikeren Janus Lauritz Andreas Kolderup-Rosenvinge (1792-1850) var fader til Vilhelmine Susanne Kolderup-Rosenvinge (1823-1888), gift med stiftsprovst Peter Conrad Rothe (1811-1902), og til vandbygningsdirektør, oberstløjtnant Valdemar Kolderup-Rosenvinge (1828-1889), af hvis børn skal nævnes botanikeren Janus Lauritz Andreas Kolderup Rosenvinge (1858-1939), med hvem denne slægts mandslinje uddøde, og Barbara Abigaél Kolderup-Rosenvinge (1856-1909), gift med overlæge og professor Richard August Simon Paulli (1846-1911).

Se også 
 Rosenvinge

Kilder 
 Poul Bredo Grandjean, "Rosenvinge", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

Adelsslægter fra Danmark
Frøken Nitouche

Frk. Nitouche er et dansk lystspil fra 1963, instrueret af Annelise Reenberg og skrevet af Børge Müller. Baseret på operetten Mam'zelle Nitouche med Henri Meilhac og Albert Millaud som tekstforfattere.

Medvirkende

Eksterne links 
 

Danske film fra 1963
Film instrueret af Annelise Reenberg
Friedrich Wurmböck

Friedrich Fritz Wurmböck (født 2. august 1903, død 26. november 1987) var en østrigsk håndboldspiller, som blandt andet deltog i OL 1936.

Han var en del af det østrigske håndboldlandshold, som vandt sølvmedalje. Han spillede i to kampe.

Eksterne henvisninger 
 http://www.databaseolympics.com/players/playerpage.htm?ilkid=W%DCRMBFRI01 

Håndboldspillere fra Østrig
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Johann Zehetner

Johann Hans Zehetner (født 4. december 1912, død 29. november 1942) var en østrigsk håndboldspiller, som blandt andet deltog i OL 1936.

Han var en del af det østrigske håndboldlandshold, som vandt sølvmedalje. Han spillede i to kampe.

Eksterne henvisninger 
 Profil på databaseolympics.com 

Håndboldspillere fra Østrig
Personer fra Wien
Olympiske sølvmedaljevindere fra Østrig
Deltagere for Østrig ved sommer-OL 1936
Olympiske håndboldspillere fra Østrig
Olympiske medaljevindere i håndbold
Håndboldspillere ved sommer-OL 1936
Medaljevindere fra Østrig ved sommer-OL 1936
Max Blösch

Max Blösch (27. juni 1908 i Olten, Solothurn – 9. august 1997 i Solothurn) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i to kampe.

Eksterne henvisninger 
 Profil på databaseolympics.com 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Philipp Spitta (teolog)

Karl Johann Philipp Spitta (født 1. august 1801 i Hannover, død 28. september 1859) var en tysk gejstlig, far til musikvidenskabsmanden Philipp Spitta og teologen Friedrich Spitta.

Spitta, som var superintendent i Burgdorf, er kendt for sine åndelige sange. De er udgivne under fællestitelen Psalter und Harfe i 3 samlinger 1833, 1843 og 1861, og de har på grund af deres enfoldige religiøsitet og smukke og jævne form vundet en overordentlig stor udbredelse i Tyskland.

Kilder 
 

Teologer fra Tyskland
Salmedigtere fra Tyskland
Tyskere i 1800-tallet
Personer fra Hannover
Salmonsens
Philipp Spitta (musikvidenskabsmand)

Julius August Philipp Spitta (født 27. december 1841, død 13. april 1894) var en tysk musikforfatter, søn af teologen Philipp Spitta, bror til Friedrich Spitta.

Spitta studerede filologi og blev lærer først i Reval, senere i Sondershausen; her begyndte han sit store hovedværk, biografien af J.S. Bach, der udkom i 2 bind (1873—80), og som skaffede Spitta ry som en af de betydeligste moderne musikhistorikere og (1875) kaldelse til Berlin som professor i musikvidenskab (og samtidig lærer og meddirektør ved højskolen for musik). Spitta uddannede adskillige af de mere fremragende tyske musikforfattere i begyndelsen af 20. århundrede og udgivet Heinrich Schütz’ og Buxtehudes værker. Forskellige spredte afhandlinger samlede han i de værdifulde skrifter Zur Musik (1892) og Musikgeschichtliche Aufsätze (1894); med Friedrich Chrysander og Guido Adler udgav Spitta det kendte, ansete "Vierteljahrsschrift für Musik-Wissenschaft" (1885—94).

Kilder 

 

Musikforskere fra Tyskland
Musikhistorikere fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Salmonsens
Ilir Hasani

Ilir Hasani (født 10. maj 1983) er direktør for performancevirksomheden Team JiYo. Ilir er desuden professionel parkourudøver, stuntman og reklamemodel og har medvirket i adskillige reklamer, tv-programmer, musikvideoer etc.

Ilir Hasani startede Team JiYo tilbage i 2002. Han er pioneer indenfor bevægelseskunsten parkour & freerunning, som han har startet i Danmark sammen med sin kompagnon Martin Coops.

Efter at have performet størstedelen af sit liv, vandt han i 2006 talentprogrammet Scenen er din i underholdningskategorien med Team JiYo.
Sammen med sine kompagnoner Martin Coops og Rinaldo Madiotto har han designet verdens største Parkour Park "JiYo Parken" (budget ca. 2,5 mio.) som er beliggende i Ørestad, København.

Sidenhen har han designet flere bevægelsesparker i Skandinavien og har samarbejdet med flere fremtrædende arkitekter, bl.a. Bjarke Ingels, som ejer BIG Architects. I 2010 var han i Kina i forbindelse med åbningen af den danske pavillon Welfairytales, for at holde foredrag om parkour, arkitektur og byudvikling.

Ilirs modelkarriere har budt på flere reklameoptrædender for bl.a. Telmore, Chevrolet, Mascot, Nike, Ofir, TV2, hummel, Asics, CULT m.fl.

I 2009 medvirkede han i programmet Høvdingebold 2009 og nåede ubesejret med sit hold (Parkourholdet) til finalen.
 
Ilir har bl.a. medvirket i filmen My Playground (2010) af filminstruktør Kaspar Astrup Schröder, hvor bl.a. Bjarke Ingels, Klaus Bondam og Pia Allerslev medvirker.

Eksterne henvisninger 
 Ilir Hasanis officielle hjemmeside

Sportsfolk fra Danmark
Thomas Danielsen

Thomas Nolsøe Danielsen (født 24. juni 1983 i Fjerritslev) er en dansk politiker, der er medlem af Folketinget for Venstre. Siden den 15. december 2022 har han været Danmarks transportminister. 

Thomas Danielsen er valgt i Struerkredsen (Struer og Lemvig Kommuner), Vestjyllands Storkreds, og har siddet i Folketinget siden 2011.

Baggrund 
Thomas Danielsen er født på en gård ved Fjerritslev i 1983. Han flyttede i 1995 til Haslev og tog på ungdomsskole i 1998, for i 2000 at flytte til Holstebro. Danielsen er oprindeligt uddannet lastvognsmekaniker (2004], men tog siden en bankrådgiveruddannelse (2009). Frem til folketingsvalget i 2011 arbejdede han som rådgiver i Sparekassen Holstebro.

Thomas Danielsen er gift med advokat Marie Dam Danielsen. Parret er bosiddende i Holstebro.

Øvrig politisk karriere 
Thomas Danielsen er tidligere medlem af byrådet i Holstebro Kommune, hvor han blev valgt første gang i 2005 og sad indtil 2013.

Danielsen fik ophævet sin parlamentariske immunitet af folketinget i 2015 så der kunne rejses tiltale for en færdselsforseelse.

Referencer

Eksterne henvisninger 
 Thomas Danielsens hjemmeside
 

Nuværende folketingsmedlemmer fra Venstre
Folketingsmedlemmer i 2010'erne
Folketingsmedlemmer i 2020'erne
Kommunalbestyrelsesmedlemmer fra Venstre
Personer fra Fjerritslev
Folketingsmedlemmer, der har fået ophævet deres parlamentariske immunitet
Medlemmer af Holstebro Byråd
Regeringen Mette Frederiksen II
Transportministre fra Danmark
Danske ministre fra Venstre
Singida (region)

Singida er en af Tanzanias 26 administrative regioner. Regionhovedstaden er Singida. Singida grænser til Shinyanga og Manyara i nord, Dodoma i øst, Iringa i sydøst, Mbeya i sydvest og Tabora i vest. Regionen havde 1.330.930 indbyggere i 2009 og et areal på 49.341 km². En stor del af vildtreservatet Rungwa dækker den sydlige del af regionen.

Singida består af fire distrikter: Iramba, Manyoni, Singida Mjini og Singida Vijijini.

Eksterne kilder og henvisninger 

Tanzanias regioner
Friedrich Spitta

Friedrich Adolph Wilhelm Spitta (født 10. januar 1852 i Wittingen i Hannover, død 7. juni 1924) var en tysk protestantisk teolog, søn af teologen Philipp Spitta, bror til musikforskeren Philipp Spitta.

Spitta var fra 1887 indtil Første Verdenskrig professor i nytestamentlig eksegese og praktisk teologi i Strasbourg. Han er navnlig kendt for sine arbejder på liturgikkens område, men har i øvrigt skrevet mange skrifter,
blandt andre Luther und der evangelischen Gottesdienst (1884), Über Chorgesang im evangelische Gottesdienste (1889), Zur Reform des evangelischen Kultus (1891) og Zur Geschichte und Litteratur des Urchristenthums (1893-95).

Kilder 

 

Teologer fra Tyskland
Hymnologer
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Niedersachsen
Salmonsens
Tabora (region)

Tabora er en af Tanzanias 26 administrative regioner. Regionhovedstaden er byen Tabora. Tabora grænser til Shinyanga i nord, Singida i øst, Mbeya i syd og Rukwa og Kigoma i vest. Regionen har 2.258.664 indbyggere (2009) og et areal på 76.151 km². 

Tabora består af  seks distrikter: Tabora Mjini, Nzega, Igunga, Uyui, Urambo og Sikonge.

Eksterne kilder og henvisninger

Tanzanias regioner
Kunstig vagina

En kunstig vagina, eller et kunstigt kvindeligt kønsorgan er et sexhjælpemiddel.
Der findes mange forskellige udgaver i forskellige former og materialer.

Sexologi
Tiny Dancer

"Tiny Dancer" er en sang af den britiske sanger Elton John med tekst af Bernie Taupin. Sangen er det første spor fra albummet Madman Across the Water (1971).

Udgivelse og indspilning 
Sangen blev indspillet på Trident Studios i London i august 1971 og udgivet som single i februar 1972. Sangen blev skrevet af Taupin at fange ånden i Californien i 1970. Det er blevet kendt, at sangen handler om Taupins første kone. Sangen blev dedikeret til hende på albummet Madman Across the Water.

I USA nåede sangen nummer 41 på Billboard Hot 100 og blev ikke engang udgivet i Storbritannien. Men den blev langsomt en af Johns mest populære sange. I 2004 blev sangen placeret nummer 387 på Rolling Stones liste over de 500 bedste sange til alle tider.

Sangen blev certificeret guld og senere platin af Recording Industry Association of America.

Sporliste 
Alle sange er skrevet af Elton John og Bernie Taupin.
"Tiny Dancer" – 3:38
"Razor Face" – 4:44

Referencer

Eksterne henvisninger 
Tiny Dancer på Allmusic
Officiel tekst

Elton John-sange
Sange fra 1971
Singler fra 1972